लखनऊ. क्रिसमस-डे का पर्व शुक्रवार को हार्षोल्लास से मनाया जाएगा। पर्व के सेलिब्रेसन से पहले गुरुवार को राजधानी के सारे चर्च रोशनी से जगमगा उठे। रंग-बिरंगे इलेक्ट्रॉनिक झालरों से चर्च देखते ही बन रहे हैं। गुरुवार की रात जैसे ही 12 बजते बजेंगे, चर्च के घंटे जोर-जोर से बजने लगेंगे। जो संदेश देंगे कि प्रभू ईशू का जन्म हो चुका है। धरती पर लोगों के कष्ट और दुख को दूर करने के लिए परमपिता परमेश्वर की संतान के रूप में जीजस ने मदर मेरी के यहां जन्म लिया है। इसके पहले रात 11 बजे से शहर के सभी चर्चों में विशेष प्रार्थना का आयोजन किया गया। इसमें बड़ी संख्या में क्रिश्चियन समुदाय के लोग उपस्थित थे। बच्चे कैरल गीत गाकर लोगों को बधाई संदेश दे रहे थे। सभी के जीवन में सुख और शांति की कामना की गई।
प्रार्थना का हुआ आयोजन
हजरतगंज स्थित कैथेड्रल स्कूल के पास वाले चर्च में बिशप ऑफ लखनऊ जेराड जॉन मैथ्यूज के मार्गदर्शन में रात 11 बजे गीत कार्यक्रम का आयोजन हुआ। जहां लोगों ने साइलेंट नाइट, होली नाइट, स्वर्ग में परमेश्वर की महिमा ही समेत कई प्राथना गीत गाए। बताया गया कि येशु के जन्म दिवस पर क्रिश्चियन समाज का उद्दार हुआ था। हम इस यादगार दिन को मनाते हैं। यह समाज प्रेम की भाषा सिखाता है। हमें इससे अच्छी शिक्षा और शांति का संदेश मिला है। जिसे हम लोगों तक पहुंचा रहे हैं।
चर्च में की गई बेहतरीन रोशनी और सजावट
शहर के सभी चर्चों पर रोशनी की गई थी। इस अवसर पर चर्च में विशेष झांकी और पंडाल डालकर लोगों को सुविधा देने का काम किया गया था। कैथेड्रल चर्च में सजी जीजस क्राइस्ट के जन्म की खूबसूरत झांकी को देखकर हर कोई मंत्रमुग्ध हो उठा। बच्चे जहां खुश होकर केक और चाकलेट खानें में मस्त थे। वहीं, बड़े भी लोगों को बधाई दे रहे थे।
लोगों ने कहा- हैप्पी क्रिसमस
चर्च में प्रार्थना करने आई निलोफर कहती हैं कि यह हम सभी के लिए खुशी का मोमेंट है। सभी को हैप्पी क्रिसमस। जॉन बताते हैं कि जीजस का प्रेम हम सब पर ऐसे ही बना रहे। हर तरफ खुशी और लोगों की तरक्की हो। मरियम और स्मिथ कहते हैं कि जैसे जीजस हम सब के घरों में खुशयिां लाए हैं, वैसे ही सभी की हेल्थ और वेल्थ बनी रहे।
आगे की स्लाइड्स में देखिए अन्य तस्वीरें…
hin_Deva hin_Deva hin_Deva hin_Deva hin_Deva hin_Deva hin_Deva hin_Deva